stanford-oval/wikipedia huggingface dataset:
Lujaurtunturit

Lujaurtunturit (myös suom. Luujärventunturit, ven. Ловозе́рские ту́ндры, Lovozerskije tundry, kiltinänsaameksi Lujaururt ) ovat joukko tuntureita lähellä Revdan taajamaa Kuolan niemimaan länsiosassa Venäjällä. Lujaurtuntureista on vaikea erottaa yksittäisiä tuntureita vaan se on pikemminkin varsin tasainen ylänkö 400–1 000 metriä merenpinnan yläpuolella. Lujaurtuntureilla ja  Hiipinätuntureilla on samankaltainen geologia ja ne ovat molemmat noin 350 miljoonaa vuotta vanhoja.
Aiheesta muualla

Matti Pellinen: Lovozero tundra Suomen luonnonsuojeluliitto. Viitattu 25.8. 2007. (englanniksi)
Manuel Barroso

Manuel José Lopes Pinto Barroso (s. 9. kesäkuuta 1964 Lissabon) on portugalilainen entinen nykyaikainen viisiottelija.
Barroso osallistui olympialaisiin ensimmäistä kertaa Los Angelesissa 1984, jossa hän oli henkilökohtaisen kilpailun 49. ja kilpaili myös joukkuekilpailussa, jossa Portugali oli 16:s. Hän sijoittui henkilökohtaisessa kisassa 34:nneksi Soulin kisoissa 1988, 53:nneksi Barcelonassa 1992 ja 19:nneksi Atlantassa 1996. Barroso on toiminut oman uransa jälkeen Portugalin nykyaikaisen viisiottelun liiton presidenttinä.
Luizão (jalkapalloilija, 1981)

| Henkilötiedot |
| --- | --- | --- |
Koko nimi: Luiz Fernando Gonçalves da Silva
Syntymäaika: 23. heinäkuuta 1981 (ikä 43)
Syntymäpaikka:  Governador Valadares , Brasilia
Pelipaikka: keskuspuolustaja, hyökkääjä
Pituus: 185 cm
Seura
Seura:  OPS
Pelinumero: 5
Seurat
| Vuodet | Seura | O (M) |
| 1999 2000-2002 2002 2003 2004  2005-2006 2007  2008-2009 2009 2010  2010-2012 |  Juventude   Bragantino   Vitória BA   Bragantino   Corinthians-AL   Flamengo-SP   Rio Claro   Malaka FA   XV de Piracicaba   Atlético Sorocaba   Arapongas   Ceilândia  Sport Barueri   OPS |                58 (15) |
 Seurajoukkueuran tilastot kattavat vain kansalliset sarjat, päivitetty 26. helmikuuta 2013.
Luizão eli virallisesti Luiz Fernando Gonçalves da Silva (s. 23. heinäkuuta 1981, Brasilia) on brasilialainen jalkapalloilija. Pelipaikaltaan hän on keskuspuolustaja tai hyökkääjä.
Luizão pelasi vuosina 2000-2010 useissa kotimaansa Serie A:sta ja B:sta lähes 300 ottelun verran.
Sen jälkeen elokuusta 2010 alkaen Luizão on pelannut Ykkösen oululaisessa OPS:ssä. Kauden 2011 päätteeksi tehtyään 23:ssa Ykkösen ottelussa 11 maalia, OPS teki Luizãon kanssa vuoden jatkosopimuksen.
Aiheesta muualla

Luizão zerozero.pt - tietokannassa
Luizão SoccerPunter - tietokannassa
Manuel Aurelio Cruz

Manuel Aurelio Cruz (s. 2. joulukuuta 1953 Havanna) on kuubalaissyntyinen yhdysvaltalainen roomalaiskatolinen piispa. Hänet vihki papiksi Newarkin arkkihiippakuntaan Peter Leo Gerety 31. toukokuuta 1980. Hänet nimitettiin Newarkin vihkipiispaksi sekä Gaguarin titulaaripiispaksi 9. kesäkuuta 2008, ja piispaksi vihkiminen seurasi 8. syyskuuta. Pääkonsekraattorina toimi John Joseph Myers, jota avustivat Gerety ja David Arias Pérez.
Manuel António Pires

Manuel António Pires (27. maaliskuuta 1915 Vinhais – 2. huhtikuuta 1999) oli syntyjään portugalilainen, Angolassa toiminut roomalaiskatolinen piispa. Hänet vihittiin papiksi 8. huhtikuuta 1939 ja nimitettiin Silva Porton hiippakunnan koadjuuttoripiispaksi sekä Alian titulaaripiispaksi 7. maaliskuuta 1955. Piispaksi vihkiminen seurasi 29. kesäkuuta. Pääkonsekraattorina toimi Abílio Augusto Vaz das Neves, jota avustivat António Valente da Fonseca ja João da Silva Campos Neves.
Piresistä tuli 23. syyskuuta 1958 Silva Porton piispa. Hiippakunnan uudeksi nimeksi otettiin 16. toukokuuta 1979 Kwito-Bié. Pires erosi tehtävistään 15. kesäkuuta 1979. Hän osallistui Vatikaanin toiseen kirkolliskokoukseen.
Maakastanja

Maakastanja voi tarkoittaa kahta eri kasvilajia, jotka tuottavat juurimukuloita:
kastanjasädekaisla eli maakastanja eli "maamanteli" (Cyperus esculentus var. sativus, kultasädekaislan muunnos).
maakastanjaputki eli maakastanja (Bunium bulbocastanum).
Luurangot laatikossa

| Luurangot laatikossa Don Huonot |
| --- | --- | --- |

Kokoelmalevyn tiedot
 Julkaistu: 2010
 Tuottaja(t): Hiili Hiilesmaa, Kalle Chydenius, Mats Hulden, Mikko Karmila, T.T. Oksala
 Tyylilaji: poprock
 Levy-yhtiö: RCA
Listasijoitukset
  Suomen virallinen lista: 41.
Don Huonot muut julkaisut
| D On Huono T 2008 | Luurangot laatikossa 2010 | The Essential 2011 |
Luurangot laatikossa on Don Huonot -yhtyeen kokoelmajulkaisu. Se julkaistiin vuonna 2010 boksina, johon kuuluu kolme cd- ja kolme dvd-levyä.
Kappaleet

| 0 | 1 | 2 |
| --- | --- | --- |
|  CD 1 – Hyvää yötä ja huomenta Ruoski minua!  Riidankylväjä  Piikkilankaa  Väärän kuninkaan päivä  Viiden tähden sekopää  Keltaisessa talossa  Olemme kuin veljet  Vedä käteen  Hyvää yötä ja huomenta  Päivä nousee taas CD 2 – Tähti Kiitoradalla  Kannibaali  Tähti  Tuulee  Tule sellaisena kuin olet  Pois Valoista  Suojelusenkeli  Taivaanrannan maalari  Autiolla saarella  Mustaan uneen  Kirjoitan  Kultaiset apinat (bonusraita)  Et enää usko mua (bonusraita)  Elävien kirjoissa (bonusraita)  Berliini (bonusraita)  Musta sydän (bonusraita) CD 3 – Don Huonot Sydänpuu  Keltainen satama  Merirosvoradio  Näkymättömään kaupunkiin  Pyhimys  Lentohiekkaa  Herää!  Käärmeet  Musiikkia lehmille  Jos huomenna kaikki on toisin  Kermaa  70-luvun lapset (bonusraita)  Viimeinen kesä (bonusraita)  Jääprinsessa (bonusraita)  Viisaat jatkais talviuniaan (bonusraita)  |  DVD 1 – Olimme kuin veljet Onko trubaduuri kuollut (live)  Hyrrä (live)  Sininen yö (live)  Metsän elävien puolustusliitto (live)  Hannu ja Kerttu (live)  Riidankylväjä (live)  Seireeni (live)  Mustat linnut (live)  Tule sellaisena kuin olet (live)  Tuulee (live)  Suojelusenkeli (live)  Ruoski minua! (live)  Aurinkotanssi (live)  Herää (live)  Sydänpuu (live)  Olemme kuin veljet (video 2003)  Lentohiekkaa (video 2002)  Pyhimys (video 2002)  Suojelusenkeli (video 1999)  Tuulee (video 1999)  Tule sellaisena kuin olet (video 1999)  Hyvää yötä ja huomenta (video 1997)  Riidankylväjä (video 1997)  Kauas pois (video 1996)  Sirkuksessa (video 1996)  Seireeni (video 1995)  Aurinko ja kuu (video 1995)  Verta, pornoa ja propagandaa (video 1994)  Kissaihmiset (video 1994)  Kaunis painajainen (video 1993)  Hyrrä (video 1992)  Aavaa preeriaa (video 1990)  Musiikkia lehmille -dokumentti  Karavaani kulkee -02  Backstage Klubi -89  Historiikki  |  DVD 2 – Luurangot lavalla / Live at Tavastia 2003 Aurinko ja kuu  Suojelusenkeli  Mustat linnut  Ruoski minua!  Vedä käteen  Pieniä sieviä sieniä  Hyrrä  Aurinkotanssi  Merirosvoradio  Lentohiekkaa  Kaunis painajainen  Hannu ja Kerttu  Öinen salaisuus  Seireeni  Kissaihmiset  Riidankylväjä  Tule sellaisena kuin olet  Verta, pornoa & propagandaa  Tuulee  Sydänpuu  Olemme kuin veljet  Viimeinen kesä  Pyhimys  Sininen yö  Hyvää yötä ja huomenta (akustinen) DVD 3 Kunhan kului 5 v (haastattelu 2008)  Biisejä treenikämpällä  Biisejä viimeiseltä kesältä  Jarmo Saaren haastattelu  Anssen vika (remix)  |
Mariamme I

Mariamme I (hepr. ‏מִרְיָם‎, Miriam, k. 29 eaa.) oli Herodes Suuren toinen vaimo ja Hasmonien hallitsijasuvun jäsen.
Herodes oli ennen kuninkaaksi tuloaan nainut Doriksen mutta sitten hylännyt tämän ja mennyt kihloihin makkabien sukuun kuuluvan Mariammen kanssa. Doriksen kanssa Herodes oli saanut yhden pojan Antipaterin, jonka hän karkotti Jerusalemista. Kuninkaaksi päästyään Herodes meni naimisiin Mariammen kanssa, ja pari sai viisi lasta, kolme poikaa ja kaksi tytärtä. Josephuksen mukaan Herodes rakasti toista vaimoaan intohimoisesti, mutta Mariamme puolestaan vihasi Herodesta.
»Kahta vanhempaa poikaansa hän piti kuninkaanvaltaan kelvollisina heidän äitinsä jalon syntyperän vuoksi ja siksi, että he olivat syntyneet hänen ollessa kuninkaana. Näitäkin seikkoja voimakkaampi merkitys heille oli Herodeksen Mariammea kohtaan tuntemalla rakkaudella, joka päivä päivältä hehkui yhä tulisempana. Mariammen viha häntä kohtaan oli nimittäin yhtä voimakas kuin hänen rakkautensa Mariammea kohtaan.» 
(Josephus: Juutalaissodan historia 3.435.)
Mariamme oli saanut tietää, että Herodes oli määrännyt hänet murhattavaksi, jos tämä itse menehtyisi. Lisäksi Herodes oli murhauttanut Mariammen äidin isän Hyrkanos II:n ja hänen veljensä Aristobuloksen. Lopulta Mariamme lakkasi nukkumasta Herodeksen kanssa. Herodeksen sisko ja äiti syyttivät Mariammea uskottomuudesta ja väittivät, että Mariamme oli lähettänyt kuvansa Egyptiin Marcus Antoniukselle, joka oli tunnettu intohimoistaan. Vihastunut Herodes määräsi Mariammen teloitettavaksi, mutta alkoi katua heti teon tehtyään.
Myöhemmin Herodes antoi myös teloittaa parin kaksi aikuista poikaa, joiden hän pelkäsi juonittelevan häntä vastaan.
Mariamme I ja Herodes saivat kolme poikaa ja kaksi tytärtä:
Aleksanteri (Aleksandros)
Aristobulos IV
nimeltä tuntematon poika, joka kuoli nuorena Roomassa
Salampsio
Kypros
Marian-neito

Robin Hood ja Marian-neito, piirros 1800-luvulta.
Marian-neito tai Marion on henkilöhahmo Robin Hoodista kertovissa tarinoissa. Hänestä tulee Robin Hoodin rakastettu. Myöhemmin Marian-neito ja Robin Hood avioituvat, kun takavarikoidut maat palautetaan takaisin Robinin haltuun ja paha prinssi Juhana karkotetaan maasta.
Marian-neito ei alkujaan kuulunut vanhimpien tunnettujen Robin Hood -balladien henkilöhahmoihin. Hän ja Robin olivat kuitenkin molemmat yleisiä kevätjuhlissa ja kansannäytelmissä käytettyjä hahmoja ja esiintyivät siten yhdessä ainakin 1400-luvun lopulta lähtien. On esitetty, että Marian olisi alun perin muodostettu Neitsyt Mariasta ja muuttunut kansan suussa Marianiksi, kun Robin Hoodin legenda liitettiin osaksi vuotuisia toukokuisia kevätjuhlia. Kevätjuhlien hahmona esiintyi silloin tällöin Marianin ja Robin Hoodin lisäksi myös Veli Tuck.
Magnus von der Pahlen

Pahlen-suvun aatelisvaakuna
Gustaf Magnus von der Pahlen (noin 1590 Liivinmaa, Sepp küll, Viro – noin 1648 Kangasniemi, Suurola, Liukkola (58), oli balttiansaksalainen Von der Pahlen -suvun aatelinen, maaneuvos ja everstiluutnantti. Hän asettui vuonna 1615 Ruotsi-(Suomen) aikana Kangasniemelle Etelä-Savoon. Asettuen Ruotsin palvelukseen ratsumestari Henrik Rehbinderin viiden hevosen lippueessa, noin vuodesta 1610 taistellut Magnus sai kuningas Kustaa II Adolfilta Inkerin Pihkovan sotaleirissä 5.10.1615 lahjoituksen Vuolingon neljänneskunnan Mikkelin pitäjässä tunnustuksena erinomaisesta miehuullisuudesta.
Perhe

Vanhemmat: Jürgen Magnus von der Pahlen, syntynyt 1568 Sepkull, Viro – 1602 Tallinna, Viro (34), paroni, puoliso: Dorothea Elisabeth von der Pahlen (o.s. Von Essen af Zellie) (noin 1570 – noin 1620). paronitar.
Puolisot: 1. puoliso Elisabeth von der Pahlen (o.s. Schmolling tai Schmölling), sekä 2. Margaretha von der Pahlen (o.s. von Uexküll tai Üxküll), (noin 1580 – noin 1630).
Gustavin jälkeläiset:
Gerhard Löwe (välillä noin 1600 – 1650 (ottolapsi) aatelinen ja aatelisvouti.
Richard Magnus von der Pahlen (noin 1630 Kangasniemi, Suomi, Finland – noin 1702 Kangasniemi, Suomi, Finland (72) (aatelinen ja majuri), peri isältään Kangasniemen Rantakylän rälssin, sai veronkanto-oikeuden 46 talosta. Läänitys peruutettiin v. 1694. Tähän osaan kuuluivat mm. Kakrialan talo N:o 1 sekä Vanhamäen talot N:o 1–4.
Christian Magnus von der Pahlen. (noin 1626 – noin 1694 Lill Tulola (39-68) aatelinen ja kapteeni, Rykmentin majoitusmestari. Omisti Heinolassa Paason kartanon vaimonsa kautta. Puoliso Catharina de la Motte.
Wolter magnus von der pahlen (noin 1644 Heinola, Paaso, Suomi, Finland – 24. helmikuuta.1714 Napue Isokyrö Ostrobothnia, Suomi, Finland) (Stupade i slaget) kaatunut napuen taistelussa. Aatelinen ja kapteeni, Puoliso Anna maria von Schildt.
Reinhold von der Pahlen (1682 – 25. maaliskuuta 1729 Hartola, Suomi, Finland) aatelinen ja kapteeni Hämeen läänin jalkaväkirykmentissä, pääkatselmusluettelo, 1728, kapteeni Sysmän komppanian luutnanttina. Kapteeni Sysmän komppanian luutnanttina, kuollut 25.3.1729 vuoden 1735 pääkatselmusluettelon mukaan. puoliso oli Ruotsista lähtöisin ollut aatelisrouva Anna Christina von der Pahlen (o.s. Andeflygt tai Antenflycht).
Elämäkertatietoja

Elämäkertatietoja: Baltiansaksalaista sukujuurta ollut Magnus asettui asumaan Suomeen vuonna 1615. Ruotsin palveluksessa ratsumestari Henrik Rehbinderin viiden hevosen lippueessa noin vuodesta 1610 taistellut Magnus sai kuningas Kustaa II Adolfilta Inkerin Pihkovan sotaleirissä 5.10.1615 lahjoituksen Vuolingon neljänneskunnan Mikkelin pitäjässä tunnustuksena erinomaisesta miehuullisuudesta. Lahjoitus uusittiin 5.9.1624. Rälssin hallintopaikka oli Kangasniemen Suurolassa.
Mikkelin vuoden 1638 jousiveroluettelossa Magnuksen palveluksessa kirjurina mainitaan olleen Klaus Sipinpoika. Myöhemmin hänet mainitaan aatelisvoutina eli verojen kerääjänä.
Vuolingon neljänneskunta oli luonteeltaan ns. Norrköpingin rälssiä, joka periytyi alkuperäisen rälssimiehen miespuolisille jälkeläisille. Lahjoitus oli mahdollinen, kun sen edellinen haltija venäjänkielen tulkki Fredrik Tatz menehtyi ilman miespuolisia jälkeläisiä. Vuosina 1622-1624 Magnus ei kantanut Vuolingolta veroja. Läänitys uusittiin 5.9.1624.
Kerrotaan, että Magnus teki vuonna 1645 talonpoikien kanssa verosopimuksen sen jälkeen kun nämä olivat valittaneet verojensa epäsäännöllisyyttä ja halusivat niihin kiinteän säännön, jotta päästäisiin eroon varsinkin ylimääräisistä parseleista. Sopimus oli talonpojille sangen epäedullinen, sillä Magnuksen määräämä vero oli 15 % korkeampi kuin Pietari Brahen talonpojilla. Verojen lisäksi talonpoikien tuli huolehtia Suurolan kartanon rakennuksista.
Magny-Cours

| Magny-Cours |
| --- | --- |
 Magny-Cours
 Koordinaatit: 46°53′07″N, 3°09′02″E 
Valtio:  Ranska
Hallintoalue:  Burgundi-Franche-Comté
Departementti:  Nièvre
Arrondissementti:  Nevers
Kantoni:  Imphy
Hallinto:  
 – Hallinnon tyyppi:  Kunta
 – Pormestari:  Jean-Louis Gutierrez
Pinta-ala:  
 – Kokonaispinta-ala:  31,87 km²
Väkiluku (2009):  1 451
 – Väestötiheys:  45,5 as./km²
Infobox OKVirheellinen NIMI-arvo: 
Magny-Cours on kunta Keski-Ranskassa Nièvren departementissa, Burgundi-Franche-Comtén alueella. Kunnan asukasluku on 1 451 (2009). Kunta on aivan Neversin kaupungin läheisyydessä. Magny-Coursin kunnanjohtajana on vuoteen 2008 asti Robert Lecas.
Kunta on parhaiten tunnettu moottoriradastaan Circuit de Nevers Magny-Coursista, jolla on ajettu mm. Formula 1:n Ranskan Grand Prix 1991–2008.
Asukasluvun kehitys

Asukasluvun kehitys[lähde? ]:
1962:	1113
1968:	1219
1975:	1398
1982:	1551
1990:	1483
1999:	1486
Aiheesta muualla

Kuvia tai muita tiedostoja aiheesta Magny-Cours Wikimedia Commonsissa
Manuel Antonio Sanclemente

| Manuel Antonio Sanclemente |
| --- | --- |

Kolumbian 3. presidentti
 7. elokuuta 1898–31. heinäkuuta 1900  
Varapresidentti:  José Manuel Marroquín
Edeltäjä:  Miguel Antonio Caro
Seuraaja:  José Manuel Marroquín
Henkilötiedot
Syntynyt: 19. syyskuuta 1814 Buga, Valle del Cauca, Kolumbia
Kuollut: 12. maaliskuuta 1902 (87 vuotta) Villeta, Cundinamarca, Kolumbia
Puoliso:  Nazaria Domínguez
Manuel Antonio Sanclemente (19. syyskuuta 1814-12. maaliskuuta 1902) oli kolumbialainen lakimies, sotilas, kouluttaja ja poliitikko, joka toimi Kolumbian presidenttinä vuosina 1898–1900.
Maakasperä

Maakasperä on pieni metsien ympäröimä kylä Pohjois-Vilppulassa, Kurkijärven ja Ukonselän välisellä kannaksella Pirkanmaan maakunnassa, lähellä Keski-Suomen maakuntarajaa.
Maastoltaan alue on voimakkaasti kumpuilevaa metsälampien sävyttämää vanhaa kuusimetsää.
Yoldiameren aikana, tuhansia vuosia sitten Maakasperä oli meren peitossa. Tuolloin meren pinnan yläpuolella sijaitsivat mm. Haikkavuori, Mäkelänvuori, Lillovuori sekä Elämänmäki, joka nousi Yoldiamerestä alueen korkeimpana saarena.
Myöhemmin Ancylusjärvivaiheen aikana meren pinta alkoi laskea paljastaen ensi kertaa mm. Taipaleeksi kutsutun korkean mäen, jonka etelärinteelle aikanaan muodostui Maakasperän kylä.
Alueen suurimmat ja tiheimmät metsäalueet sijaitsevatkin juuri Taipaleenmäellä ja sen luoteispuolella. Alueella on rehevä kasvi- ja eläinkanta, josta tunnetuimmaksi on varmasti tullut erityisen runsas karhukanta.
Maakasperän kylää halkoo Palomäentieksi kutsuttu mutkitteleva hiekkatie, josta erkanee kapeampi Haikanvuorelle johtava ns. Haikantie.
Mara Wilson

Mara Wilson marraskuussa 2017
Mara Elizabeth Wilson (s. 24. heinäkuuta 1987) on yhdysvaltalainen entinen lapsinäyttelijä, teatterinäyttelijä ja kirjoittaja.
Wilson syntyi Michael ja Suzie Wilsonin tyttärenä Burbankissa Kaliforniassa. Hänellä on isänsä puolelta irlantilaisia sukujuuria ja hänen äitinsä oli juutalainen, ja hän sai juutalaisen kasvatuksen. Äiti-Suzie kuoli rintasyöpään vuonna 1996. Wilsonilla on kolme vanhempaa veljeä ja nuorempi sisko. Hän on kommentaattori Ben Shapiron serkku. Wilson on opiskellut New Yorkin yliopistossa.
Wilson näytteli tunnetuimmat roolinsa elokuvissa Mrs. Doubtfire – Isä sisäkkönä (1993), Joulu Manhattanilla (1994), Matilda ja lasten kapina (1996), Henkimaailman hommia (1997) ja Thomas and the Magic Railroad (2000). Hän on esiintynyt myös teatterissa sekä televisiosarjassa Melrose Place.
Aiheesta muualla

Mara Wilson Internet Movie Databasessa. (englanniksi)
Mara Wilson Elonetissä.
Mara Salminen

Ṁara Salminen vuonna 1991.
Martti Tapio ”Mara” Salminen (s. 1964 Imatra) on suomalainen muusikko, opettaja ja tuottaja. Hän on soittanut muun muassa yhtyeissä Stressi, Kauko Röyhkä Combo, Wilma ja CMX sekä toiminut muun muassa Zen Cafén albumien tuottajana. Vuonna 2003 hän ja Zen Cafén solisti Samuli Putro olivat ehdolla Jussi-palkinnon saajaksi sävellettyään musiikin elokuvaan Menolippu Mombasaan.
Aiheesta muualla

Kuvia tai muita tiedostoja aiheesta Mara Salminen Wikimedia Commonsissa
Martti Salmisen sävellystuotanto Suomen äänitearkistossa (1901–1999)
Martti Salmisen sanoitustuotanto Suomen äänitearkistossa (1901–1999)
Martti Salmisen sovitustuotanto Suomen äänitearkistossa (1901–1999)
Maria Schell

| Maria Schell |
| --- | --- |
 Maria Schell vuonna 1976.
Henkilötiedot
Syntynyt: 15. tammikuuta 1926 Wien, Itävalta
Kuollut: 26. huhtikuuta 2005 (79 vuotta) Preitenegg, Kärnten, Itävalta
Ammatti:  näyttelijä
Aiheesta muualla
IMDb
Elonet
Maria Schell (alk. Margarete Schell, 15. tammikuuta 1926 Wien, Itävalta – 26. huhtikuuta 2005 Preitenegg, Kärnten) oli itävaltalainen näyttelijä. Hänen isänsä oli sveitsiläinen kirjailija ja äitinsä itävaltalainen näyttelijä. Hän oli myös näyttelijä Maximilian Schellin ja vähemmän tunnettujen näyttelijöiden Carl Schellin ja Immy (Immaculata) Schellin vanhempi sisar.
Schell oli päätähti muun muassa elokuvissa Mutta suurin kaikista (The Heart of the Matter, 1953), Ansa (Gervaise,  1956), Valkeat yöt (Le Notti Bianche, 1957), Karamazovin veljekset (The Brothers Karamazov, 1958), jossa hän näytteli Grushenkaa, Hirsipuu (The Hanging Tree, 1959), Cimarron (1960) ja Teräsmies (Superman: The Movie, 1978). Hänen vastanäyttelijöinään toimivat muun muassa  Yul Brynner, Gary Cooper ja Marlon Brando. Schell oli vierailevana tähtenä televisiosarjan Vanha kettu kolmessa jaksossa. Hänen viimeinen julkinen esiintymisensä oli Maximilian Schellin dokumentin My Sister Maria ensi-illassa vuonna 2002. Maria Schell sai naispääosastaan elokuvassa Viimeinen silta ulkomaan Jussi-palkinnon vuonna 1955.
Schell oli naimisissa kahdesti, ensin Horst Hächlerin ja myöhemmin Veit Relinin kanssa. Hänellä on toisesta avioliitostaan tytär, näyttelijä Marie Theres Kroetz-Relin (1966).
Korkean iän ja sairauden rasittama Maria Schell vietti erakkoelämää Kärntenissä Itävallan Alpeilla, kunnes kuoli keuhkokuumeeseen vuonna 2005. Hänen kuolemansa jälkeen Maximilian Schell julkaisi lausunnon, jonka yhdessä osassa sanottiin: ”Elämänsä loppua kohden hän kärsi hiljaa eikä kukaan kuullut hänen valitustaan. Ihailen häntä siitä syystä. Hänen kuolemansa saattoi olla hänelle pelastus. Mutta ei minulle. Hän on korvaamaton.”[lähde? ]
Aiheesta muualla

Maria Schell Internet Movie Databasessa. (englanniksi)
Maria Schell Elonetissä.
Mammoth

Mammoth voi tarkoittaa muun muassa seuraavia:
Paikat Yhdysvalloissa

Mammoth (Kalifornia)
Mammoth (Arizona)
Mammoth (Utah)
Muita merkityksiä

Mammutti (vuoden 2009 elokuva), englanniksi Mammoth
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mammoth”, voi hakea sivunnimihaulla, laajalla sivunnimihaulla tai tekstihaulla.
Maria Fricioiu

| Mitalit | Mitalit | Mitalit |  |
| --- | --- | --- | --- |
|  Maria Fricioiu. |  Maria Fricioiu. |  Maria Fricioiu. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | perämiehellinen nelonen |  |
| MM-kilpailut  | MM-kilpailut  | MM-kilpailut  |  |
|  Hopeaa | Duisburg 1983 | perämiehellinen nelonen |  |
|  Hopeaa | Hazewinkel 1985 | perämiehellinen nelonen |  |
|  Pronssia | Bled 1979 | perämiehellinen nelonen |  |
Maria Fricioiu (o.s. Tănasă, s. 16. maaliskuuta 1960 Grădinari, Iași) on romanialainen soudun olympiavoittaja ja MM-mitalisti. Hän on pituudeltaan 175 cm.
Fricioiu voitti olympiakultaa perämiehellisessä nelosessa Los Angelesissa 1984. Hän sijoittui samassa veneluokassa neljänneksi Moskovan olympialaisissa 1980. MM-kilpailuissa hän saavutti perämiehellisessä nelosessa hopeaa 1983 ja 1985 sekä pronssia 1979.
Maria Fernanda Amorim

| Maria Fernanda Amorim> Henkilötiedot |
| --- | --- |
Syntynyt: s. 1934/1935
Muut tiedot
Omaisuus:  5,1 miljardia dollaria (3/2018)
Yritys:  Galp Energia (osuus), Américo Amorim
Maria Fernanda Amorim (o.s. de Oliveira Ramos, s. 1934/1935) on portugalilainen perijätär ja miljardööri. Hän peri kolmen tyttärensä kanssa edesmenneen miehensä Américo Amorimin (1934–2017) varallisuuden. Tämän isoisä perusti vuonna 1870 Corticeira Amorim -korkkiteollisuusyhtiön, josta puolet Américo Amorim kuollessaan omisti. Arviolta noin 34 prosenttia maailman korkkitammimetsistä kasvaa Portugalissa ja maa tuottaa noin 50 prosenttia maailmanlaajuisesta korkkituotannosta. Corticeira Amorim vastasi noin neljänneksestä maailman korkkituotannosta. Taloudelliselta arvoltaan merkittävämpi on noin 18 prosentin osuus portugalilaisesta öljy- ja kaasuyhtöstä Galp Energia, jonka hallitusta Amorimin vanhin tytär Paula johtaa. Lisäksi perhe peri merkittäviä omistuksia useissa yrityksissä (Banco Portugues de Investimento, 25 % vaatetusyritys Tom Ford Internationalista ja 37 % Banco Unicosta Mozambikissa). Maaliskuussa 2018 yhdysvaltalainen talousjulkaisu Forbes arvioi Amorimin perheen varallisuudeksi 5,1 miljardia dollaria.
Amorim on Portugalin Grijossa asuva leski. Hänellä on kolme lasta.
Luiza Złotkowska

| Mitalit | Mitalit | Mitalit |  |
| --- | --- | --- | --- |
|  Luiza Złotkowska |  Luiza Złotkowska |  Luiza Złotkowska |  |
Maa:   Puola
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Sotši 2014 | joukkuetakaa-ajo |  |
|  Pronssia | Vancouver 2010 | joukkuetakaa-ajo |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Hopeaa | Sotši 2013 | joukkuetakaa-ajo |  |
|  Pronssia | Heerenveen 2012 | joukkuetakaa-ajo |  |
Luiza Złotkowska (s. 25. toukokuuta 1986 Varsova) on puolalainen pikaluistelija. Hän sai pronssia joukkuetakaa-ajossa vuoden 2010 talviolympialaisissa Vancouverissa. 1 500 metrillä hän sijoittui 34. ja 3 000 metrillä 24. sijalle. Sotšin olympialaisissa 2014 hän sai joukkuetakaa-ajossa hopeaa sekä sijoittui 1 500 metrillä 11:nneksi, 3 000 metrillä 18:nneksi ja 1 000 metrillä 29:nneksi. Pyeongchangin olympialaisissa 2018 hän oli yhteislähdössä yhdeksäs, 3 000 metrillä neljästoista, 1 500 metrillä seitsemästoista ja joukkuetakaa-ajossa seitsemäs.
Złotkowska saavutti joukkuetakaa-ajossa pronssia MM-kilpailuissa Heerenveenissä 2012 ja hopeaa Sotšissa 2013. Henkilökohtaisissa lajeissa hän on ollut MM-kilpailuissa seitsemäs yhteislähdössä Gangneungissa 2017 sekä yhdeksäs 1 500 ja 3 000 metrillä  Heerenveenissä 2015. Yleisluistelun MM-kilpailuissa hän on ollut parhaimmillaan niin ikään yhdeksäs Heerenveenissä 2014. EM-kilpailuissa hän on sijoittunut parhaimmillaan yhdeksänneksi yleisluistelussa Collalbossa 2011 ja yhteislähdössä Kolomnassa 2018.